Som tidligere nævnt benytter vi os udelukkende af VPS. Dette står for “Virtual Private Server” og betyder kort og godt, at man virtuelt kan opdele en server i flere, små servere, hvor hver enkelt bruger kun har adgang til deres egne CPU’er, deres ram og deres plads på harddisken. Fordelen ved VPS hosting er således, at vi som digitalt bureau kan have meget få servere stående, og hoste rigtigt mange kunder på disse. Dette betyder, at vi kun skal opsætte få servere, hvormed vi sparer tid på opsætningen og penge på serverne i sig selv.